open-index/open-wikipedia-markdown huggingface dataset:
Verkkokurssi

**Verkkokurssi** on opintokokonaisuus, jonka voi suorittaa kokonaan verkon välityksellä. Verkkokurssit täydentävät usein toisen asteen ja korkea-asteen oppilaitosten kurssitarjontaa, mutta verkkokursseja voivat tarjota myös yritykset, yhdistykset tai yhteisöt. Opetus verkkokurssilla on etäopetusta ja opiskelu etäopiskelua; fyysistä läsnäoloa luokkahuoneessa ei edellytetä tai edes mahdollisteta. Joitain kursseja tarjotaan esimerkiksi tavanomaisen lähiopetusmuodon lisäksi vaihtoehtoisesti verkkokurssina, jolloin opiskelijat voivat valita itselleen sopivimman suoritustavan. 

### Verkkokurssialustat
Verkkokurssi voidaan toteuttaa monella tavalla. Se voi olla esimerkiksi verkkosivuna, jossa kuvaillaan kurssin sisältö, aikataulu, esivaatimukset, opettaja sekä arvostelukriteerit. Sivulla on myös kurssin aineisto, joko kirjaluettelona tai verkkolinkkeinä, sekä mahdolliset harjoitteet ja tehtävät. Verkkokurssin läpipääsy voi edellyttää tentin läpäisyä, mutta suoritus voidaan hyväksyä myös oppimispäiväkirjan, ryhmätyön tai muun suorituksen perusteella.

On olemassa myös erilaisia verkkokurssialustoja, joille kurssisisällöt, tehtävät ja erilaiset tentit rakennetaan. Verkkokurssialustat mahdollistavat todella monipuolisesti erilaisia tehtävä- ja sisältömuotoja kurssille. Opetukseen voidaan käyttää kirjallisuutta, videoita tai diaesityksiä. Verkkokurssin tehtävät voivat taas olla esimerkiksi monivalintoja, kirjallisia tai videotehtäviä. Kurssin suorittajilta voidaan myös halutessaan edellyttää jonkinlaisen tentin läpäisempistä ennen seuraavalle tasolle siirtymistä. 

## Katso myös
* Virtuaalinen opiskelu
* E-oppiminen
* Massiivinen avoin verkkokurssi

## Lähteet
*
Kukka Laakso

**Kukka Laakso** (s. 9. toukokuuta 1979 Tampere) on suomalainen kahvakuulavalmentaja, kirjailija, copywriter, kolumnisti, yrittäjä sekä yksi kahvakuulaharjoittelun ja -urheilun pioneereista Suomessa. Hän on valmistunut medianomiksi Turun ammattikorkeakoulun taideakatemiasta 2005. Laakso on kirjoittanut kaksi kirjaa, *Maanantaisoturit* (2011) ja *Nouse ylös!* *Toimistotyöläisen kuntokirja* (2015).   

Laakso on Candidate for Master of Sport sekä biathlonissa (tempaus ja työntö) että long cyclessä (rinnalleveto+työntö). Hän on ensimmäinen suomalainen nainen, joka on kilpaillut lajissa kansainvälisesti; Virossa, Latviassa, Saksassa, Kroatiassa sekä Yhdysvalloissa. 

Kukka Laakso on vuoden 2009 kahvakuulaurheilun amatöörisarjan maailmanmestari (IUKL World Championships, Viro) ja Suomen mestari. Hän osallistui vuonna 2009 maaliskuussa Ohion Columbuksessa ensimmäisiin Arnold Sport Festival (Arnold Classic) -kahvakuulakisoihin ja tuli toiseksi valmentajansa Catherine Imesin voittaessa kultaa. Lisäksi hän saavutti Kroatiassa, Zagrebissa jaetun ykkössijan marraskuussa 2009 sekä sijoittui kolmanneksi Baltic Cupissa Riiassa 2008. 

Laakson seura oli Suomen Kahvakuula ry, jonka lisäksi hän perusti oman seuran Lift Me Up vuonna 2011. Kukka Laakso oli Suomen Painonnostoliiton kahvakuulavaliokunnan puheenjohtaja, ollen lajinsa tuomari ja yksi Suomen kolmesta virallisesta kahvakuulaurheilun tuomarikouluttajasta. Liitto valitsi Laakson Vuoden parhaat 2009 -listauksessa Vuoden kahvakuulailijaksi. 

Kukka Laakson sisar on tv-toimittaja Milla Madetoja. Heidän isänsä oli julkisoikeuden professori Seppo Laakso. Heidän äitinsä on rytmisen voimistelun Suomen-mestari ja Miss Suomi -kilpailussa 1972 menestynyt Pirkko Laakso, o.s. Lehtonen.

## Teokset

* *Maanantaisoturit.* my.book, 2011. .
* *Nouse ylös! Toimistotyöläisen kuntokirja.* Kauppakamari, 2015. .

## Lähteet
*Kukkalaakso.com
*Lapin Kansa: Kahvakuulan MM-kulta Suomeen

### Viitteet

## Aiheesta muualla
*Kukka Laakson omat sivut
*Laakso Ice Chamber Kettlebell Girls -haastattelussa
*Suomen Kahvakuula ry: Miten kahvakuulalla kilpaillaan?
*Suomen Painonnostoliitto Kahvakuulaurheilu
Skeittihalli Cube

**Skeittihalli Cube** on Turussa sijaitseva halli, jossa voi skeitata, rullaluistella, temppupotkulautailla ja ajaa BMX-pyörillä.
Cube aloitti toimintansa vuonna 1997 Alfa-tiloissa, mutta siirtyi 2001 omaan tilaansa Ruissalontielle.

## Aiheesta muualla
*Skeittihalli Cube
Kazim Vasiliauskas

**Kazimieras "Kazim" Vasiliauskas** (s. 2. elokuuta 1990 Kaišiadorys) on liettualainen moottoriurheilija. Hän kilpaili karting-sarjoissa vuosina 1999–2007 voittaen useita Liettuan ja Baltian mestaruuksia kuten Liettuan KF3-mestaruuden vuonna 2002 ja KF1-mestaruuden vuonna 2005. 

Vuonna 2008 Vasiliauskas kilpaili Formula Renault -luokassa. Seuraavana vuonna hän kilpaili Formula Palmer Audi -sarjassa voittaen kaksi kilpailua ja taistellen sarjan mestaruudesta viimeiseen kilpailuun saakka, jolloin hän kolaroi ensimmäisessä mutkassa Tristan Vautierin kanssa ja Richard Plant voitti mestaruuden. Samana vuonna Vasiliauskas kilpaili Formula 2 -sarjassa ollen ensimmäinen liettualainen, joka kilpailee kansainvälisellä moottoriurheilutasolla. Hän voitti yhden kilpailun ja oli sarjan seitsemäs. Hän jatkoi F2-sarjassa kaudella 2010 voittaen kauden päätöskilpailun ja sijoittuen yhteispisteissä neljänneksi. 

## Lähteet

## Aiheesta muualla
* Kotisivut 
* Ura Driver Databasessa
Blue Moon

”**Blue Moon**” on Richard Rodgersin säveltämä ja Lorenz Hartin sanoittama musiikkikappale vuodelta 1934.

Hart kirjoitti kappaleeseen yhteensä kolmet eri sanat, kun musiikkia yritettiin saada sovitettua eri musikaaleihin. Alun perin kappaleen nimi oli ”Prayer”, ja sen oli tarkoitus sisältyä Jean Harlow'n tähdittämään *The Hollywood Revue of 1933* -elokuvaan. Henkilökunnan muutosten takia Harlow’n rooli jäi kuitenkin elokuvasta pois, eikä kappalettakaan näin ollen otettu mukaan. Vuonna 1934 Shirley Ross lauloi saman sävelen uusilla sanoilla elokuvassa *Manhattan melodrama*. Tuolloin laulun nimenä oli ”The Bad in Every Man”. Tuottaja Jack Robbins sai suostuteltua Hartin kirjoittamaan vielä kolmannet, kaupallisesti otollisemmat sanat erillistä singlejulkaisua varten luvaten erilliselle julkaisulle runsaasti mainontaa. Hart kirjoittikin lievästi kyynisenä kolmannet sanat Robbinsin ehdotuksen mukaan. Tässä versiossa kappale sai tunnetuimmaksi tulleen nimensä ”Blue Moon”. Vaikka lopputulos ei erityisesti miellyttänytkään sanoittajaa, tästä lopullisesta versiosta tuli hänen uransa suosituin kappale. Se nousi singlelistan ensimmäiselle sijalle, ja nuottijulkaisua myytiin yli miljoona kappaletta.

Sauvo Puhtila sanoitti kappaleen 1950-luvulla suomeksi nimelle ”Sininen kuu”. Myöhemmin Jarkko Laine kirjoitti uudet suomenkieliset sanat nimellä ”Oi kuu”.

## Lähteet
Lissachatina immaculata

**Lissachatina immaculata** on suurikokoinen, akaattikotilolle sukua oleva maakeuhkokotilo. Lajia tavataan Afrikan itä- ja eteläosissa.

## Elintavat
*Lissachatina immaculata* on yleensä aktiivinen yöllä tai illalla.

## Lähteet
Bergelmir (mytologia)

**Bergelmir** (myös **Bergelmer**) on skandinaavisessa mytologiassa Thrudgelmirin poika ja Aurgelmirin eli alkujättiläinen Ymirin pojanpoika. Kun Odin, Ve ja Vili surmasivat Ymirin, Ymirin ruumiista vuotanut veri sai aikaan valtavan tulvan, jossa kaikki jääjättiläiset hukkuivat, paitsi Bergelmir ja hänen vaimonsa. He kiipesivät ruuheen ja säilyivät hengissä. Bergelmiristä ja hänen vaimostaan polveutuivat uudet jääjättiläiset. 

## Lähteet
* Eddan jumalrunot. Suomentanut Aale Tynni. WSOY 1982.  

### Viitteet
Jemma Simpson

**Jemma Louise Simpson** (s. 10. helmikuuta 1984 Plymouth) on brittiläinen yleisurheilija, joka juoksee 800 metriä ja 1&nbsp;500 metriä. Häntä valmentaa olympiamitalisti Mark Rowland.

## Ura
Simpson sijoittui kahdeksanneksi alle 18-vuotiaiden MM-kisoissa 2001, neljänneksi alle 20-vuotiaiden MM-kisoissa 2002 ja otti pronssia alle 20-vuotiaiden EM-kisoissa 2003. Kultaa hän voitti Englannissa vuoden 2002 nuorten Kansainyhteisön kisoissa.

Simpson sijoittui 800 metrillä kuudenneksi Kansainyhteisön kisoissa 2006 ja toiseksi Britannian mestaruuskisoissa Rebecca Lynen jälkeen. Göteborgin EM-kisoissa hän karsiutui välierissä.

Vuonna 2007 talven loukkaantumisten jälkeen Simpson teki paluun Britannian mestaruuskisoissa voittamalla kultaa 800 metrillä. Hänet valittiin Britannian joukkueeseen yleisurheilun MM-kisoihin 2007. Hän jäi välierissä kuudenneksi ajalla 2.00,48 ja karsiutui loppukilpailusta. Simpson oli seitsemäs .

Vuonna 2008 hän karsiutui Valencian sisäratojen MM-kisojen 1&nbsp;500 metrin ja Pekingin olympialaisten 800 metrin alkuerissä. Seuraavana vuonna hän karsiutui Berliinin MM-kisojen 800 metrin välierissä, mutta oli seitsemäs .

Kaudella 2010 hän juoksi 1500&nbsp;m aikaan 4.06,39, joka on hänen oma ennätyksensä. 800 metrin ennätyksensä hän teki Timanttiliiga-kisassa Monacossa 22. heinäkuuta 2010 juostuaan matkan aikaan 1.58,74. Barcelonan EM-kisoissa 2010 hän oli viides 800 metrillä ajalla 1.59,90. Helsingin EM-kisoissa 2012 hän oli 800 metrillä seitsemäs ajalla 2.02,14.

## Henkilökohtaiset ennätykset
*800 metriä – 1.58,74 (2010)
*1&nbsp;500 metriä – 4.06,39 (2010)

## Lähteet
*

### Viitteet

## Aiheesta muualla
*Jemma Simpsonin kotisivut 
*Simpsonin profiili Powerof10:n sivuilla
Joustava perusopetus

**Joustava perusopetus** eli **JOPO** tai **JoPo** on Suomessa vuonna 2006 käynnistynyt hanke, joka tähtää koulupudokkuuden vähentämiseen perusopetuksessa ja toisen asteen nivelvaiheessa. Joustavan perusopetuksen tavoitteena on tukea oppilaita, jotka ovat vaarassa jäädä ilman perusopetuksen päättötodistusta. Samalla pyritään ehkäisemään toisen asteen koulutuksesta pois jäämistä ja koulutuksen keskeyttämistä.  Toimintamallin avulla kehitetään perusopetukseen yksilöllisiä, oppilaiden erilaiset tarpeet huomioivia toimintatapoja ja opetusmenetelmiä. Joustavassa perusopetuksessa korostuvat toiminnallisuus, erilaisten oppimisympäristöjen käyttö ja työssäoppiminen.

Joustavan perusopetuksen piirissä oli vuonna 2015 n. 1800 oppilasta. Toiminnassa tehostetaan moniammatillista yhteistyötä, johon osallistuvat peruskoulut, kuntien nuoriso-, sosiaali- ja terveystoimi sekä ammatilliset oppilaitokset, lukiot ja mahdolliset nuorten työpajat. Toiminnan tueksi järjestetään alueellista ja valtakunnallista koulutusta.
 
Opetus järjestetään noin 10 oppilaan joustavan perusopetuksen JOPO-ryhmässä. Kouluissa toiminnasta vastaa tiimi, johon kuuluu opettajan lisäksi nuorisotyöntekijä, sosiaalityöntekijä tai vastaava. Opetus toteutetaan perusopetuksen opetussuunnitelman mukaisesti. Hankkeessa kehitetään perusopetuksen 7-9 luokilla oleville nuorille oppilaan yksilöllisistä elämäntilanteista lähteviä opetusjärjestelyjä, toiminnallisia ja työpainotteisia opetus- ja työmuotoja sekä kohdennettuja tuki- ja neuvontapalveluja. Oppilaan perheen kanssa tehtävällä työllä on keskeinen asema oppilaan kokonaistilanteen arvioinnissa ja sopivien työmuotojen valinnassa.

## Lähteet
* 

### Viitteet

## Aiheesta muualla
*YLE: Jopo-luokista hyviä tuloksia: peruskoulu loppuun ja vainu opiskelupaikasta
Naisten pituushyppy yleisurheilun Euroopan-mestaruuskilpailuissa 2010

**Naisten pituushyppy yleisurheilun Euroopan-mestaruuskilpailuissa 2010** kilpailtiin Estadi Olímpic Lluís Companys -stadionilla 27. &ndash; 28. heinäkuuta.

## Mitalistit

## Ennätykset

## Ohjelma

## Tulokset

### Karsinta

Kaikki vähintään 665 hypänneet (Q) tai vähintään 12 parasta finaaliin.

### Finaali

## Lähteet

* Karsinnan tulokset  
* Finaalin tulokset
Lyrical Son

**Lyrical Son** (oik. **Festim Arifi**, s. 28. tammikuuta 1984, Pristina, Kosovo) on kosovolainen rap / hip hop -laulaja. Nimen Lyrical Son sai koulussa, kun hänen englannin opettajansa kirjoitti hänen vihkonsa kanteen kommenttin: *”Nice Lyrics, Festim”*.

## Ura

Lyrical Sonin ensimmäinen musiikillinen aikaansaannos oli vuonna 1993 kappale "Pappa was a Rollin Stone (rap version)", jonka hän teki ystäviensä kanssa. Vuonna 1997 Lyrical Son alkoi kirjoittaa tekstejä ja hänen ensimmäinen ammattimainen levytyksensä ilmestyi vuoden 1999 Kosovon sodan jälkeen. Sen jälkeen Lyrical Son oli ryhmässä nimeltä 'Gjurma e natës'. 

Festim aloitti soolouran vuoden 2005 jälkeen Gramafon Entertainmentin kanssa. Lyrical Sonilla on yksi albumi, joka julkaistiin vuonna 2008. Albumin nimi on *Recept*.
## Lähteet
Täydennyskoulutus

**Täydennyskoulutus** tai **lisäkoulutus** tarkoittaa virallisten tutkintojen lisäksi tarjottavaa koulutusta, jolla opiskelija voi syventää ja laajentaa osaamistaan. Suomessa täydennyskoulutusta tarjotaan toisen asteen oppilaitoksissa sekä yliopistoissa ja ammattikorkeakouluissa. Iltalukiot ja avoin yliopisto ovat esimerkkejä täydennyskoulutusta tarjoavista oppilaitoksista, mutta jokaisella yliopistolla ja ammattikorkeakoululla on täydennyskoulutusyksikkönsä. 

TTS Työtehoseura ry ja CAM-Create IT tarjoavat uutta yhteistyötään täydennyskoulutusten muodossa.

Jakoa ammatilliseen perus- ja jatkokoulutukseen täydentävät lyhyet täydennyskoulutukset, jotka voidaan jakaa sekä ammatillisiin intensiivikoulutuksiin, jotka päättyvät yleensä jonkinlaiseen näyttökokeeseen, että niin sanottuihin työvoimapoliittisiin kursseihin.

Tunnetuimpia esimerkkejä yleisistä ammatillisista intensiivikoulutuksista ovat monet muutaman päivän luennot ja harjoitukset, jotka johtavat esimerkiksi järjestyksenvalvojakorttiin, hygieniapassiin, tietokoneen ajokorttiin tai ensiapuvalmiuksiin.

## Yliopistojen täydennyskoulutus
* Aalto-yliopistossa täydennyskoulutusta järjestää Aalto University Executive Education Oy
** Johdon täydennyskoulutus ja Aalto-yliopiston MBA-ohjelmat Aalto EE:ssä
** Asiantuntijoiden ja päälliköiden täydennyskoulutus Aalto PRO:ssa
** Yrittäjyyden ja sisäisen yrittäjyydenkehittäminen Aalto ENT:issä

* Helsingin yliopistossa täydennyskoulutusta järjestää Helsingin yliopiston koulutus- ja kehittämispalvelut HY+
** Koulutus- ja kehittämispalvelut HY+:n koulutusalat ja koulutustarjonta
* Taideyliopistossa täydennyskoulutusta järjestää Avoin kampus
** Taideyliopiston Avoin kampus

* Tampereen yliopistossa täydennyskoulutusta järjestää Tampereen yliopiston täydennyskoulutus
** Täydennyskoulutuksen koulutustarjonta

## Aiheesta muualla
* Yliopistojen täydennyskoulutus - Opintopolku.fi (Opetushallitus) 
* Ammattikorkeakoulujen täydennyskoulutus - Opintopolku.fi (Opetushallitus) 
*Täydennyskoulutusten hakupalvelu - Koulutus.fi
Stanislav Jemeljanov

**Stanislav Jemeljanov** (; s. 23. lokakuuta 1990 Saransk) on venäläinen kilpakävelijä. Hän on saanut elinikäisen kilpailukiellon dopingin käytöstä.

Nuorten arvokilpailuista Jemeljanovilla on 10&nbsp;000 metrin ratakävelystä alle 18-vuotiaiden maailmanmestaruus 2007, alle 20-vuotiaiden maailmanmestaruus 2008 ja alle 20-vuotiaiden Euroopan-mestaruus 2009.

Barcelonan EM-kisoissa 2010 Jemeljanov voitti alun perin 20 kilometrin kävelyn. Hän menetti voittonsa vuonna 2014 biologisen dopingpassinsa poikkeavuuksien perusteella. Hän sai kahden vuoden kilpailukiellon ajalle 15.12.2012–14.12.2014 ja kaikki hänen tuloksensa 26.7.2010 lähtien hylättiin. Daegun MM-kisoissa 2011 Jemeljanov sijoittui 20 kilometrillä alun perin viidenneksi. Vuonna 2017 hän sai urheilun kansainvälisen vetoomustuomioistuimen päätöksellä kahdeksan vuoden kilpailukiellon ajalle 7.4.2017–6.4.2025. Kilpailukielto tuli biologisen dopingpassin perusteella. Myöhemmin kilpailukielto piteni elinikäiseksi.

## Lähteet
Isä Matteon tutkimuksia

**Isä Matteon tutkimuksia** (alkuperäiseltä nimeltä *Don Matteo*) on italialainen jännityssarja, jossa on mukana myös komediallisia piirteitä. Sarjaa on tuotettu ja esitetty Italiassa vuodesta 2000 lähtien. Sarjaa on tuotettu tähän mennessä yhteensä 13 tuotantokautta, mikä käsittää kaikkiaan 265 jaksoa. Suomessa sarjaa on esittänyt pitkään Yle TV2  ja 2014 Yle Teema. Vuonna 2020 elokuva- ja musiikkivideo-ohjaaja Cosimo Alemà ohjasi laulaja-lauluntekijä Max Pezzalin musiikkivideon "Sembro matto", jossa esiintyi kuvamateriaalia sarjan tapahtumapaikoista Spoletossa ja kahdennentoista tuotantokauden henkilöitä.

## Juoni
Isä Matteo (Terence Hill) on pappi, joka ratkaisee rikoksia Italian Umbriassa. Hän pääsee lähelle niin hyviä kuin pahoja ihmisiä – oveluudella, aitoudella sekä aseistariisuvan hymynsä avulla. Näillä avuilla hän ratkoo seurakuntansa lampaita kohdanneita visaisia rikosjuttuja. Matteon poistuttua sarjasta isä Massimo ottaa hänen paikkansa. Matteota ja Massimoa avustavat rikosten selvittämisessä karabinieerit eli ylivääpeli Cecchini (Nino Frassica) ja kapteenit Flavio Anceschi (Flavio Insinna) (2000–2006) ja Giulio Tommasi (Simone Montedoro) (2008–2016), Anna Olivieri (Maria Chiara Giannetta) (2018–2025) ja Diego Martini (Eugenio Mastrandrea) (2025–).

Kuvauspaikkoina toimi kausilla 1–8 Gubbio ja kaudesta 9 eteenpäin Spoleto.

## Näyttelijät
### Nykyiset

### Entiset
#### Papit

#### Kapteenit

#### Pappilan asukit

##### Lapset

#### Syyttäjät

#### Cecchinin perhe

#### Kapteenien perheet

#### Muut karabinieerit

#### Kirkko

#### Muut

## Jaksot

## Sarjassa kuolleet tärkeämmät hahmot

## Lähteet

## Aiheesta muualla
*
Salama-alustus

**Salama-alustus** on luento, jonka pituus on rajattu 1–10 minuuttiin (usein viisi minuuttia). Salama-alustuksessa luennoitsija tai alustaja voi vain esitellä aiheen pintapuolisesti ja opetustilanteessa salama-alustusta seuraakin keskustelu, jossa yleisö voi esittää tarkentavia kysymyksiä. Menetelmä soveltuu hyvin tilanteisiin, joissa yleisö on heterogeeninen, eikä pitkä luento tai esitelmä palvelisi yleisön tarpeita riittävän hyvin.

Menetelmän juuret ovat vuoden 1997 Python-konferenssissa, jossa alustuksia kutsuttiin yksinkertaisesti lyhyiksi puheiksi. Salama-alustuksen nimen lanseerasi Mark Jason Dominus vuonna 2000. 

## Katso myös
* Pecha Kucha
The A-Team

**The A-Team** on vuonna 2010 ensi-iltansa saanut yhdysvaltalainen toimintaelokuva, joka perustuu samannimiseen televisiosarjaan 1980-luvulta. Elokuvan julkaisi Yhdysvalloissa elokuvateattereissa 20th Century Fox 11. kesäkuuta 2010 Elokuvan ohjasi Joe Carnahan ja tuottivat Stephen J. Cannell sekä veljekset Ridley ja Tony Scott.

## Näyttelijät

## Arvioita
Episodi-lehdessä neljä kriitikkoa antoi elokuvalle pisteitä keskiarvona 3,50.

## Lähteet
Vladimir Kanaikin

**Vladimir Aleksejevitš Kanaikin** (; s. 21. maaliskuuta 1985) on venäläinen yleisurheilija, joka kilpailee kävelyssä. Hän käveli 20 kilometrin maailmanennätyksen 1.17.16 syyskuussa 2007. Ennätyksen rikkoi Yohann Diniz maaliskuussa 2015. Kanaikin on voittanut 10&nbsp;000 metrin ratakävelystä alle 18-vuotiaiden MM-kisoista kultaa vuonna 2001 ja alle 20-vuotiaiden MM-kisoista kultaa vuonna 2002 ja hopeaa 2004. Hän oli Göteborgin EM-kilpailuissa 2006 yhdeksäs 50 kilometrin kävelyssä ja voitti saman matkan Euroopan cupin 2007. Hän jäi kiinni EPOn käytöstä vuonna 2008 ja joutui kahden vuoden kilpailukieltoon. Ensimmäisen kilpailukieltonsa jälkeen hän sijoittui Daegun MM-kilpailuissa 2011 hopealle 20 kilometrin kävelyssä ajalla 1.20.27, mutta menetti sijoituksensa myöhemmin dopingin takia.

Tammikuussa 2015 Venäjän antidopingtoimikunta Rusada asetti Kanaikinin elinikäiseen kilpailukieltoon biologisen dopingpassin perusteella. Kilpailukiellon alkamisajankohdaksi määrättiin 17.12.2012 ja hänen tuloksiaan hylättiin aikaväleiltä 25.1.2011–25.3.2011 ja 16.6.2011–27.9.2011. Kansainvälinen yleisurheiluliitto IAAF valitti Rusadan valikoivista tuloshylkäyksistä urheilun kansainväliseen vetoomustuomioistuimeen, joka muutti Rusadan päätöstä hylkäämällä kaikki Kanaikinin suoritukset aikaväliltä 25.2.2011–17.12.2012 ja muuttamalla kilpailukiellon kahdeksan vuoden pituiseksi. 

## Henkilökohtaiset ennätykset
* 20 km kävely: 1.17.16 (2007) 
* 50 km kävely: 3.40.40 (2005) 

## Lähteet
Roope Riski

**Roope Vilhelmi Riski** (s. 16. elokuuta 1991 Askainen) on suomalainen jalkapalloilija, pelipaikaltaan hyökkääjä, joka edustaa Veikkausliigassa pelaavaa Ilvestä.

## Seurajoukkueet
Roope Riski pelasi ensimmäiset viralliset ottelunsa Turun Palloseuran edustusjoukkueessa Liigacupissa vuonna 2010 ja hän teki ottelussa MyPa:a vastaan kolme maalia.

Suoritettuaan liigadebyyttinsä samalla kaudella Hakaa vastaan hän sai vastuuta Kakkosessa ÅIFK:ssa ja iski ainoaksi jääneessä ottelussaan hattutempun EIF:n verkkoon. TPS:n valmennus tulikin siihen tulokseen, että Riski tarvitsee vielä kovempia pelejä alleen ja toukokuun alussa hän lähti kuukaudeksi lainalle FC Viikinkeihin.

Riski onnistui heti maalinteossa debyyttiottelussaan Ykkösessä FC Hämeenlinnaa vastaan ja teki kuudessa pelaamassaan ottelussa viisi maalia sekä antoi yhden maalisyötön. Viimeisessä ottelussaan Viikinkien paidassa Riski teki hattutempun FC PoPa:a vastaan, jonka jälkeen hän palasi takaisin TPS:n joukkueeseen.

Seuraavaksi hän onnistui maalinteossa Eurooppa-liigan karsinnassa FC Port Talbotia vastaan ja teki vasta sen jälkeen ensimmäisen liigamaalinsa FC Lahden verkkoon ja onnistui samassa ottelussa vielä toistamiseen. Roope Riski teki hattutempun kahdeksassa minuutissa 22.9.2010 AC Oulua vastaan.

Hän teki 27. tammikuuta 2011 sopimuksen Serie A:ssa pelaavan Cesenan kanssa. 19. maaliskuuta 2011 hän teki debyyttinsä Serie A:ssa päästessään kentälle vierasottelussa SS Laziota vastaan 69. peliminuutilla. Riski palasi lainasopimuksella Turun Palloseuraan loppukaudeksi 2011 syyskuussa ja vuotta myöhemmin loppukaudeksi 2012.

## Maajoukkue
Riski on edustanut Suomea sekä nuorten maajoukkueissa että A-maajoukkueessa.

## Muuta
Roope Riskin isoveli Riku Riski on myös ammattijalkapalloilija.

## Saavutukset

**TPS**

* Suomen Cup: 2010

**SJK**

* Veikkausliiga (1): 2015
* Suomen Cup (1): 2016
* Veikkausliigan paras maalintekijä (1): 2016 (17 maalia)

**HJK**

* Veikkausliiga (4): 2020, 2021, 2022, 2023
* Suomen Cup (1): 2020
* Veikkausliigan paras maalintekijä (1): 2020 (16 maalia)
* Vuoden liigapelaaja (1): 2020

## Lähteet
Kyproksen jalkapalloliiga

** Kyproksen jalkapalloliiga ** on Kyproksen jalkapallon pääsarja.  Kyproksen mestaruudesta on pelattu vuodesta 1934 lähtien. Kyproksen mestarijoukkue pääsee Mestarien liigan toiselle karsintakierrokselle ja hopeajoukkue Eurooppa-liigan toiselle karsintakierrokselle. 

Kyproksen jalkapalloliiga on keskivahva eurooppalainen jalkapallosarja. Sarja sijoittui UEFA:n maapistevertailussa sijalle 23. ajanjaksolla 2020–2024.

## Joukkueet kaudella 2025–2026

## Mestarit

## Lähteet
Oppimiskahvila

**Oppimiskahvila** () on keskusteluun, tiedon luomiseen ja siirtämiseen tarkoitettu yhteistoimintamenetelmä, joka soveltuu noin 12 hengen ja suuremmille ryhmille. Menetelmässä yleisö jaetaan pöytiin, joista kukin käsittelee samaa teemaa eri näkökulmasta. Kussakin pöydässä on kirjuri, joka pysyy paikallaan, mutta muut siirtyvät pöydästä toiseen käyden kaikki pöydät läpi ja osallistuen kuhunkin keskusteluun. Keskustelun tulokset kirjataan joko fläppipaperille tai suoraan pöydällä olevalle (paperiselle) pöytäliinalle. Tilaisuuden on tarkoitus olla rento ja keskusteluun rohkaiseva, joten kahvilamainen ilmapiiri on suositeltava.

Oppimiskahvilan pöydissä keskustelu käynnistetään sopivalla virikkeellä tai kysymyksellä, jota voi tukea vaikkapa yhteinen salama-alustus. Kunkin pöydän ympärillä olevat keskustelevat ja kirjoittavat pöytään ideoitaan ja ajatuksiaan. Menetelmän ohjaaja on määrännyt aikarajan, jonka umpeutuessa keskustelijat (pöydän kirjuria lukuun ottamatta) siirtyvät toisiin pöytiin. Siirtyminen voidaan tehdä joko järjestelmällisesti tai satunnaisesti, mutta tavoite on, että sama seurue ei pysy yhdessä, vaan keskustelijat hajautuvat eri paikkoihin. Kunkin pöydän kirjuri tiivistää nopeasti siihen mennessä käydyn keskustelun, josta jatketaan eteenpäin. Vaihtoja tehdään niin monta, että jokainen on ehtinyt kaikkiin pöytiin.

Menetelmän lopussa voidaan kunkin pöydän tulokset purkaa yhteisesti, mutta se ei ole välttämätöntä, sillä kaikki ovat joka pöydässä jo käyneet.

## Katso myös
* Näyttelykävely

## Lähteet
*
Näyttelykävely

**Näyttelykävely** on visuaalisuuteen painottava ideointi- ja keskustelumenetelmä. Menetelmässä osallistujat jaetaan ryhmiin, joista kukin tekee teemaan liittyen tietystä näkökulmasta posterin. Ryhmät jaetaan aloituksen jälkeen uusiin ryhmiin, joissa jokaisessa on yksi edustaja kustakin alkuperäisestä ryhmästä. Ryhmät kiertävät kaikki posterit läpi, alkuperäisen posterin laatineen ryhmän edustaja esittelee posterin, ja tekee ryhmän ehdotusten mukaisesti parannuksia ja korjauksia.

Menetelmän haasteena on, että ryhmien määrän on oltava sama kuin ryhmien kokokin. Esimerkiksi 5 ryhmää, jokainen kooltaa 5 henkilöä, tai 6x6, yms. Jos jako ei mene tasan, voi joissain kiertävissä ryhmissä olla ylimääräisiä henkilöitä, mutta heidän roolinsa jatkotyöstössä jää vähäisemmäksi kuin muiden.

## Katso myös
* Oppimiskahvila
* Prosessikävely

## Aiheesta muualla
* Opettajan käsikirja, Teknillinen korkeakoulu
Kumuloituva ryhmä

**Kumuloituva ryhmä** on keskustelua, ideointia, arviointia, vertailua ja yhteistyötä tukeva opetusmenetelmä, joka soveltuu sekä pienten että suurien ryhmien käyttöön. Menetelmässä oppijoille annetaan tehtävä, jonka he ensin nopeasti tekevät yksilösuoritteena. Tämän jälkeen he muodostavat pareja ja jalostavat kunkin tuotokset parin yhteiseksi tuotokseksi. Parit yhdistetään tämän jälkeen yhä suuremmiksi ryhmiksi. Menetelmä voidaan lopettaa missä vaiheessa tahansa, jolloin ryhmät tyypillisesti esittelevät saavutuksensa kaikille.

## Aiheesta muualla
* Opettajan käsikirja, Teknillinen korkeakoulu
Marcos Alonso (jalkapalloilija)

**Marcos Alonso Mendoza** (s. 28. joulukuuta 1990 Madrid) on espanjalainen jalkapalloilija, pelipaikaltaan vasen laitapuolustaja. Hän edustaa espanjalaista Celta Vigoa.

Alonso on Real Madridin kasvatti. Ensimmäisen ja ainoan esiintymisensä seuran edustusjoukkueessa hän teki 4. huhtikuuta 2010 Primera Divisiónin ottelussa Racingia vastaan. Heinäkuussa 2010 Alonso solmi kolmevuotisen sopimuksen englantilaisen Bolton Wanderersin kanssa. Hän pelasi seurassa kolmen kauden aikana kaikkiaan yhdeksän ottelua Valioliigassa ja 26 Mestaruussarjassa.

Alonso siirtyi vapaalla siirrolla Serie A:n Fiorentinaan kesällä 2013. Hän oli kevätkauden 2014 lainalla Valioliigan Sunderlandissa pelaten 16 sarjaottelua. Fiorentinassa hän pelasi kahden ja puolen kauden aikana 58 Serie A -ottelua.

Alonso siirtyi Englannin Valioliigan Chelseaan 23 miljoonan euron siirtosummalla elokuussa 2016. Chelsea voitti hänen tulokaskaudellaan Valioliigan mestaruuden ja Alonso teki pelaamissaan 31 sarjaottelussa kuusi ja syötti kolme maalia. Seuraavalla kaudella hän teki seitsemän valioliigamaalia, ja hänet valittiin Valioliigan kauden joukkueeseen. Hän pelasi kolme ottelua Chelsean voittaessa FA Cupin 2018 ja neljä ottelua seuran voittaessa Eurooppa-liigan kaudella 2018−2019. Hän pelasi kolmella ensimmäisellä Chelsea-kaudellaan yli 30 valioliigaottelua kullakin, mutta kausilla 2019–2021 yhteensä vain 31. Hän pelasi kahdessa ottelussa Chelsean tiellä Mestarien liigan voittoon kaudella 2020–2021. Kaudella 2021–2022 hän pelasi 28 valioliigaottelua, joissa teki neljä ja syötti viisi maalia. Hän oli syksyllä 2021 voittamassa UEFA Super Cupia ja seurajoukkueiden maailmanmestaruutta. Syyskuussa 2022 hän purki sopimuksensa Chelsean kanssa ja siirtyi vapaana agenttina FC Barcelonaan.

## Maajoukkueura
Alonso pelasi Espanjan alle 19-vuotiaiden maajoukkueessa yhdessä ottelussa ikäluokan EM-kilpailuissa 2009. A-maajoukkueessa hän pelasi ensimmäisen ottelunsa Argentiinaa vastaan maaliskuussa 2018.

## Muuta
Alonson isoisä Marquitos ja isä Marcos olivat myös jalkapalloilijoita.

## Lähteet
Prosessikävely

**Prosessikävely** on opetusmenetelmä, jossa visuaalisesti hahmotetaan tietyn prosessin kulku. Prosessikävelyn kussakin pisteessä havainnollisestetaan prosessin yksi vaihe. Prosessikävely voidaan toteuttaa fyysisesti autenttisessa ympäristössä, jos sellainen on saatavilla, tai vaiheet voidaan mallintaa vaikkapa fläppipaperille eri puolille luokkahuonetta. Opiskelijat liikkuvat pienryhmissä pisteeltä toiselle tutustuen prosessin vaiheisiin ja täydentäen niitä.

Menetelmän vahvuuksina on liikkuminen, joka pitää opiskelijat virkeinä, sekä prosessin hahmottuminen kuljetun alueen sijainteihin, joka vahvistaa muistijälkeä.

## Katso myös
* Näyttelykävely
Nadine Müller

**Nadine Müller** (s. 21. marraskuuta 1985 Leipzig, Saksan demokraattinen tasavalta) on saksalainen kiekonheittäjä. Hän edustaa SC DHfK Leipzig -seuraa ja häntä valmentaa René Sack.

Müller sai hopeaa alle 20-vuotiaiden EM-kilpailuissa Tampereella 2003 tuloksella 53,44. Seuraavana vuonna hän sai pronssia saman ikäluokan MM-kilpailuissa Grossetossa heitettyään 57,13.

Osakan MM-kilpailuissa 2007 Müller karsiutui loppukilpailusta. Hän sijoittui kuudenneksi Berliinin MM-kilpailuissa 2009. Barcelonan EM-kilpailuissa 2010 hän oli kahdeksas. Müller sai hopeaa Daegun MM-kilpailuissa 2011 tuloksella 65,97 ja Helsingin EM-kilpailuista 2012 tuloksella 65,41. Hän sijoittui neljänneksi Lontoon olympialaisissa 2012 ja Moskovan MM-kilpailuissa 2013. Pekingin MM-kisoissa 2015 hän sai pronssia tuloksella 65,53. Hän sijoittui neljänneksi  Amsterdamin EM-kilpailuissa 2016 sekä kuudenneksi Rio de Janeiron olympialaisissa 2016 ja Lontoon MM-kilpailuissa 2017. Berliinin EM-kilpailuissa 2018 hän sai hopeaa tuloksella 63,00. Hän oli kahdeksas Dohan MM-kilpailuissa 2019.

Müller on voittanut Saksan-mestaruuden vuosina 2009–2013 ja 2016. Hän heitti ennätyksensä 68,89 Barissa 18. maaliskuuta 2012. Hän heitti epävirallisen sisäratojen maailmanennätyksen 63,89 Berliinissä 1. helmikuuta 2019.

## Lähteet
Mirin

**Mirin** (&#21619;&#37250;) on makeaa kellertävää alkoholipitoista nestettä, jolla on tärkeä osa maustamisessa japanilaisessa ruoanlaitossa. Mirin valmistetaan riisistä ja alkoholista, ja valmistukseen käytetään hiivasientä *[[Aspergillus oryzae]]*. Sen alkoholipitoisuus on alkujaan ollut yleensä noin 14 %, mutta alkoholisääntelyn vuoksi myynnissä olevassa mirinissä on alkoholia yleensä vain hiven. 

Miriniä käytetään usein paistetun kalan maustamiseen. Sitä on  runsaasti myös muissa japanilaisissa resepteissä, kuten teriyakissa. Sitä voi käyttää sokerin sijasta, mutta sitä on käytettävä varoen, sillä maku on melko voimakas.

## Lähteet
Marsilius Padovalainen

**Marsilius Padovalainen** (noin 1275, Padova – noin 1342) oli italialainen oppinut, joka oli koulutukseltaan lääkäri, mutta harjoitti useita muitakin aloja. Vuonna 1313 hän toimi kirkkoherrana Pariisin yliopistossa. Hän oli tärkeä poliittinen hahmo 1300-luvulla.

## Defensor pacis
Parhaiten hänet tunnetaan teoksesta *[[Defensor pacis]]* (Rauhan puolustaja) vuodelta 1324, jossa hän puolusti kansansuvereniteettiperiaatetta ja sekulaarista valtiota. Katolisesta kirkosta Marsilius kirjoitti, että se on kokonaan hengellinen instituutio, eikä sille kuulunut maallinen valta tai omaisuus. Hänen mielestään paavilla ei ollut jumalallisia valtuuksia tehtäväänsä, vaan paavi oli vain papiston valitsema johtaja, ja ylin valta kirkossa kuului kirkolliskokoukselle.

Teos ilmestyi kontekstissa, jossa pyhä saksalais-roomalainen keisarikunta taisteli vallasta paaviuden kanssa. Vallasta taistelivat erityisesti paavi Johannes XXII ja Ludvig IV Baijerilainen. Marsilius puolusti kantaa, jonka mukaan keisarikunta on kirkon vallasta itsenäinen ja suvereeni instituutio omalla alueellaan. Se huolehtii oikeudenkäytöstä ja rauhasta ja antaa siten kansalaisille mahdollisuuden turvattuun elämään. Hän oli kuitenkin roomalaiseen oikeuteen ja renessanssikaupunkien itsehallintoon vedoten sitä mieltä, että kirkko ja valtio ovat yhtä, mutta ne yhdistyvät eri tavalla, kuin paavi asian esitti. Marsilius tarkoitti sitä, että kirkko ja valtio vaikuttavat yhdessä kansan parhaaksi, ja siinä tehtävässä kirkolle on annettava täysi vapaus ja valta. Marsiliuksen ajatus valtionkirkosta oli omana aikanaan liian radikaali, mutta se osoitti, kuinka vakavalla tavalla paavin käsitys omasta asemastaan oli asetettu kyseenalaiseksi. Paavi Johannes XXII tuomitsi Marsilius Padovalaisen kerettiläiseksi *Defensor pacis* -teoksen julkaisemisen jälkeen.

## Lähteet
Justin Mapp

**Justin Sanders Mapp** (s. 18. lokakuuta 1984 Brandon, Mississippi, Yhdysvallat) on yhdysvaltalainen jalkapalloilija, pelipaikaltaan vasen laitalinkki. Hän edustaa Major League Soccerin Montreal Impactia.

## Seurajoukkueura

Mapp valmistui Yhdysvaltain jalkapalloliiton IMG Soccer Academystä vuonna 2001 ja teki Project-40-kehityssopimuksen ammattilaisliiga Major League Soccerin kanssa. D.C. United varasi hänet numerolla neljä vuoden 2002 MLS SuperDraft -varaustilaisuudessa. Tulokaskaudellaan hän pelasi kolmessa ottelussa yhteensä vain 28 minuuttia.

Ennen kautta 2003 Mapp siirtyi Chicago Fireen vaihdossa Dima Kovalenkoon, missä hänestä tuli tärkeä osa joukkuetta. Hän voitti Chicagossa Lamar Hunt U.S. Open Cupin ja MLS Supporters’ Shieldin kaudella 2003. Toinen U.S. Open Cupin voitto seurasi kaudella 2006, jolloin hänet valittiin myös MLS Best XI -tähdistöjoukkueeseen. Runsaan seitsemän kauden aikana Chicagossa hän pelasi 174 MLS:n runkosarjaottelua, joissa hän teki 14 maalia ja antoi 36 maalisyöttöä.

Heinäkuussa 2010 Mapp myytiin tulokasjoukkue Philadelphia Unionille, jossa hän vietti puolitoista kautta. Kaudella 2011 hän pelasi 29 ottelussa ja oli auttamassa joukkueen pudotuspeleihin. Marraskuussa 2011 järjestetyssä MLS Expansion Draft -varaustilaisuudessa Mappin oikeudet siirtyivät kaudeksi 2012 liigaan liittyneelle Montreal Impactille.

## Maajoukkueura

Mapp pelasi useita otteluita Yhdysvaltain nuorisomaajoukkueissa ja osallistui alle 17-vuotiaiden MM-kilpailuihin vuonna 2001 ja alle 20-vuotiaiden MM-kilpailuihin vuonna 2003. Jälkimmäisessä turnauksessa hän teki Yhdysvaltain voittomaalin neljännesvälieräottelussa Norsunluurannikkoa vastaan.

Yhdysvaltain A-maajoukkueessa Mapp debytoi 12. lokakuuta 2005 ottelussa Panamaa vastaan. Hän kuului vuoden 2007 CONCACAF Gold Cupin voittaneeseen Yhdysvaltain joukkueeseen ja pelasi myöhemmin samana vuonna myös Copa Américassa.

## Saavutukset

* CONCACAF Gold Cup: 2007
* MLS Supporters’ Shield: 2003
* Lamar Hunt U.S. Open Cup: 2003, 2006
* MLS Best XI: 2006

## Lähteet

## Aiheesta muualla

* Justin Mappin esittely Montreal Impactin sivustolla 
* Justin Mappin esittely Major League Soccerin sivustolla 
* Justin Mappin esittely U.S. Soccerin sivustolla
Yhteismarkkinat

**Yhteismarkkinat** on jonkin maiden ryhmittymän perustama talousalue, jonka sisäistä yhteistoimintaa helpotetaan. Vastaavasti ulkoisia muureja yleensä korotetaan. Maiden taloudellista yhteistoimintaa rajoittavat monet seikat, kuten tullit, tariffit, kiintiöt ja niin edelleen. Esimerkkinä yhteismarkkinoista on Euroopan unioni. Vastaavia järjestelyjä löytyy lukuisia, muun muassa Pohjois- ja Etelä-Amerikasta, Afrikasta ja Aasiasta.

## Luettelo yhteismarkkinoista

* Euroopan unionin sisämarkkinat (Euroopan talousalue – Sveitsi)

* Keski-Amerikan  yhteismarkkinat 
* Yhtenäinen talousalue
* Mercosur

### Ehdotetut yhteismarkkinat
* Kaakkois-Aasian maiden yhteistyöjärjestö 
* Itä-Afrikan yhteisö (EAC)
*Afrikan talousyhteisö
* CARICOM 
* Persianlahden arabimaiden yhteistyöneuvosto
*Latinalaisen Amerikan yhdentymisliitto
*Amerikan vapaakauppa-alue

Huomautus: Jokainen talousliitto ja talous- ja rahaliitto sisältävät yhteismarkkinat.

## Katso myös
*Vapaakauppa
*Tulliliitto
*Liittovaltio

## Lähteet
Naisten kiekonheitto yleisurheilun Euroopan-mestaruuskilpailuissa 2010

**Naisten kiekonheitto** yleisurheilun Euroopan-mestaruuskilpailuissa 2010 kilpailtiin 27.–28. heinäkuuta Estadi Olímpic Lluís Companys -stadionilla Barcelonassa, Espanjassa.

## Mitalistit




## Ennätykset

## Aikataulu

## Tulokset

### Karsinta

Kaikki yli 60,00 heittäneet (Q) tai ainakin 12 parasta finaaliin.

### Finaali

## Lähteet

*
Opetusmenetelmä

**Opetusmenetelmä** on opetuksen toteuttamis- tai työtapa ja sen tulisi edistää oppijan oppimista. Opettaja organisoi opetusta sekä aktivoi ja motivoi oppijoita opetusmenetelmien valinnallaan. Opetusmenetelmien onnistunut käyttö riippuu mm. kurssin tavoitteista, opettajan opetustaidoista ja opetustyylistä.

Taitava opettaja hallitsee useita opetusmenetelmiä, valitsee niistä tarkoituksenmukaiset ja käyttää niitä vaihtelevasti erilaisissa opetustilanteissa. Monipuolinen opetusmenetelmien käyttö edistää oppijoiden oppimisprosessia, koska eri menetelmät toimivat parhaiten eri oppimistyylien kanssa ja lisäävät vuorovaikutusta opettajan ja oppijoiden välillä. 

Opetusmenetelmän valintaan vaikuttavat ainakin seuraavat tekijät:
* Opiskelijoiden taso, tottumukset ja motivaatio.
* Opettajan valmiudet, kokeiluhalu ja kokemus erilaisista opetusmenetelmistä.
* Opetettava aihe, kurssin sisältö ja tavoitteet.
* Eri opetusmenetelmien vaatimukset esim. opetustilat, ryhmän koko ja aika.
* Opetusmenetelmien vaihtelevuus ja tarkoituksenmukaisuus.

## Katso myös
* Pedagoginen malli
* Opetus
* Opettaminen

## Lähteet
Oleksi Kasjanov

**Oleksi Kasjanov** (, s. 26. elokuuta 1985 Stahanov) on ukrainalainen kymmenottelija.

Kasjanov sijoittui 8&nbsp;238 pisteellä seitsemänneksi Pekingin olympialaisissa 2008. Vuonna 2009 hän voitti seitsenottelun hopeaa Torinon sisäratojen EM-kilpailuissa 6&nbsp;205 pisteellä. Berliinin MM-kilpailuissa hän sijoittui alun perin neljänneksi 8&nbsp;479 pisteellä, mutta nousi vuosia myöhemmin pronssille Aleksandr Pogorelovin dopinghylkäyksen jälkeen. Dohan sisäratojen MM-kilpailuissa 2010 hän sijoittui seitsenottelun kuudenneksi 6&nbsp;019 pisteellä. Barcelonan EM-kilpailuissa 2010 hän keskeytti. Daegun MM-kilpailuissa 2011 Kasjanov sijoittui 12:nneksi 8&nbsp;132 pisteellä. Istanbulin sisäratojen MM-kilpailuissa 2012 hän sijoittui seitsenottelussa toiseksi 6&nbsp;071 pisteellä. Helsingin EM-kilpailuissa 2012 hän sai kymmenottelussa hopeaa pistein 8321. Lontoon olympialaisissa hän sijoittui seitsemänneksi 8&nbsp;283 pisteellä.

Kasjanov sijoittui 2014 Sopotin MM-hallikilpailujen seitsenottelussa viidenneksi ja Zürichin EM-kilpailujen kymmenottelussa kahdeksanneksi. Pekingin MM-kilpailuissa 2015 hän oli yhdeksäs. Hän sai Portlandin sisäratojen MM-kilpailujen 2016 seitsenottelussa hopeaa pistein 6182. Amsterdamin EM-kilpailuissa 2016 hän sijoittui kymmenottelussa neljänneksi. Rio de Janeiron olympialaisissa hän keskeytti. Lontoon MM-kilpailuissa 2017 hän oli kuudes. Hän keskeytti seitsenottelun Birminghamin MM-hallikilpailuissa 2018. Hän karsiutui 60 metrin aitajuoksun alkuerissä Glasgow'n EM-hallikilpailuissa 2019.

## Henkilökohtaiset ennätykset

;Ulkoradat
*100 m – 10,50 (2011)
*200 m – 21,54 (2015)
*400 m – 47,46 (2008)
*1 500 m – 4.22,27 (2008)
*110 m aj – 13,92 (2015)
*Korkeus – 205 (2009, 2010)
*Seiväs – 482 (2009, 2012)
*Pituus – 797 (2010)
*Kuula – 15,72 (2009)
*Kiekko – 51,95 (2010)
*Keihäs – 55,84 (2007)
*10-ottelu – 8&nbsp;479 (2009)

;Sisäradat
*60 m – 6,83 (2009, 2012)
*1 000 m – 2.39,44 (2014)
*60 m aj – 7,80 (2018)
*Korkeus – 208 (2014)
*Seiväs – 490 (2016)
*Pituus – 804 (2010)
*Kuula – 15,41 (2014)
*7-ottelu – 6&nbsp;254 (2010)

## Lähteet
*
*

### Viitteet
Rudolf Drost

**Rudolf Karl Theodor Drost** (19. elokuuta 1892 Oldenburg – 3. joulukuuta 1971 Wilhelmshaven) oli saksalainen lintutieteilijä.

Drost opiskeli Tübingenin ja Göttingenin yliopistoissa ja väitteli filosofian tohtoriksi 1923. Vuonna 1924 hänet valittiin Helgolandin lintuaseman johtajaksi, ja 1932 hänet nimitettiin professoriksi. Toisessa maailmansodassa britit pommittivat Helgolandia raskaasti ja tuhosivat suuren osan lintuaseman rakennelmista. 

Yhdessä Ernst Schüzin kanssa Drost perusti lintutieteellisen julkaisun *Der Vogelzug* ja myöhemmin *Vogelwarte*n.
Andri Makartšev

**Andri Makartšev** (, s. 15. marraskuuta 1985) on ukrainalainen pituushyppääjä.

Makartšev karsiutui sekä Pekingin olympialaisissa 2008 että Berliinin MM-kilpailuissa 2009, mutta sijoittui kahdeksanneksi Dohan sisäratojen MM-kilpailuissa 2010 tuloksella 765 cm. Pariisin sisäratojen EM-kilpailuissa 2011 hän karsiutui.

Makartševin ennätys on 815 cm, jonka hän hyppäsi Kiovassa 3. elokuuta 2009. Sisäradoilla hän on hypännyt 804 cm Moskovassa 7. helmikuuta 2010.

## Lähteet
*
Black Rock Shooter

**Black★Rock Shooter** (ブラック★ロックシューター) on alun perin japanilasen kuvittajan Ryohei ”Huke” Fuken joulukuussa 2007 luoma hahmo. Supercell-yhtye loi piirroksen inspiroimana samannimisen kappaleen ja julkaisi musiikkivideon Nico Nico Douga-videopalvelussa 13. kesäkuuta 2008. 

Ordet-animaatiostudio julkaisi 24. heinäkuuta 2010 50-minuuttisen anime-OVAn hahmoon ja kappaleeseen pohjautuen. Studio Ordet julkaisi myös vuonna 2012 Black Rock Shooterista tv-animen, jota esitettiin 3.2-23.3.2012 Fuji TV:n noitaminA-ohjelmapaikalla.

Lisäksi Black Rock Shooterin pohjalta on tehty kaksi manga-sarjaa ja peli PlayStation Portablelle, jotka kaikki sijoittuvat omiin ulottuvuuksiinsa. 

## Lähteet

## Aiheesta muualla
* 
*
Liettuan demokraattinen työväenpuolue

**Liettuan demokraattinen työväenpuolue** (, **LDDP**) oli liettualainen sosiaalidemokraattinen puolue, joka perustettiin Liettuan kommunistisen puolueen seuraajaksi joulukuussa 1990. Puolueen ensimmäisenä puheenjohtajana toimi Algirdas Brazauskas, josta tuli Liettuan toisen tasavallan ensimmäinen presidentti. Brazauskasin seuraajaksi tuli Adolfas Šleževičius, joka toimi myös pääministerinä. Šleževičiusin jouduttua eroamaan korruptiosyytteiden takia hänen seuraajakseen tuli Česlovas Juršėnas. 

LDDP voitti vuoden 1992 parlamenttivaalit. Se sai 43 % äänistä ja 73 edustajaa Seimasiin. Vuoden 1996 vaaleissa puolue sai murskatappion verrattuna edellisiin vaaleihin. Se sai vain 9,5 % äänistä ja näin vain 10 edustajaa parlamenttiin. Vuoden 2000 vaaleissa LDDP ja kolmen muun puolueen koalitio saivat enemmistön äänistä. Vuonna 2001 LDDP sulautui Liettuan sosiaalidemokraattiseen puolueeseen.

## Lähteet
Mark Pellegrino

**Mark Pellegrino** (s. 9. huhtikuuta 1965) on yhdysvaltalainen televisio- ja elokuvanäyttelijä. Hänet tunnetaan parhaiten *[[Lost]]in* Jacobina sekä esiintymisestään Luciferina sarjassa *[[Supernatural]]*.

## Ura
Pellegrino on näytellyt aktiivisesti 1980-luvun jälkeen. Hän on näytellyt televisiosarjoissa kuten *[[Dexter]]*, *[[Lost]]*, *[[Supernatural]]*, *[[Teho-osasto (televisiosarja)|Teho-osasto]]*, *[[Ilman johtolankaa]]*, *[[NYPD Blue]]*, *[[Grimm (televisiosarja)|Grimm]]*, ** ja *[[Kolmetoista syytä (televisiosarja)|Kolmetoista syytä]]*.

Maaliskuussa 2009 hänet otettiin mukaan ABC:n hittisarja *Lostiin* esittämään viidennen kauden viimeisessä jaksossa mysteeristä Jacobia. Hahmo oli ratkaiseva sarjan juonelle ja siten myös iso juttu Pellegrinolle. Kesäkuussa 2009 paljastettiin, että hän oli saanut roolin Luciferina CW:n kauhusarjassa *[[Supernatural]]*.

Pellegrino on ateisti.

## Lähteet

## Aiheesta muualla
Kanukat

**Kanukat** (*Cornus*) on suku kanukkakasvien (Cornaceae) heimossa. Sukuun kuuluvat lajit ovat kesävihantia yksikotisia pensaita tai pieniä puita ja joskus ruohoja. Lehdet kasvavat vastakkain ja ovat ehyitä ja ehytlaitaisia. Lehtien sivusuonet ovat eteenkaartuvia. Kukinto on sarjamainen tai latvahuiskilo ja tiheä. Kukat ovat kaksineuvoisia ja pieniä; verhiö ja teriö ovat neljälehtisiä. Hedelmä on kaksisiemeninen luumarja.

## Lajeja, alalajeja ja lajikkeita
* *Cornus alba* – pensaskanukka eli idänkanukka → pensaskanukkaryhmä
** *Cornus alba* 'Elegantissima' ('Argenteomarginata') – laikkukirjokanukka
** *Cornus alba* 'Gouchaultii', 'Spaethii' – keltakirjokanukka
** *Cornus alba* 'Kesselringii' – verikanukka
** *Cornus alba* 'Siberian Pearls' – helmikanukka
** *Cornus alba* 'Sibirica' – korallikanukka
** *Cornus alba* 'Sibirica Variegata' – viirukirjokanukka
** *Cornus alba* subsp. *alba* (*C. alba* s.str.) – idänpensaskanukka, idänkanukka
* *Cornus alternifolia* – lännenpagodikanukka
* *Cornus amomum* – silkkikanukka
* *Cornus canadensis* – kanadanruohokanukka
* *Cornus capitata* – nuppikanukka
* *Cornus controversa* – idänpagodikanukka
* *Cornus florida* – lännenkukkakanukka
* *Cornus kousa* – liljakanukka
** *Cornus kousa* subsp. *kousa* – japaninliljakanukka
* *Cornus mas* – punamarjakanukka
* *Cornus nuttallii* – oregoninkanukka
* *Cornus obliqua* – suppukanukka (syn. *C. amomum* subsp. *obliqua* – suippusilkkikanukka)
* *Cornus racemosa* – terttukanukka
* *Cornus rugosa* – kurttukanukka
* *Cornus sanguinea* – pikikanukka eli mustamarjakanukka
** *Cornus sanguinea* subsp. *sanguinea* – euroopanpikikanukka
* *Cornus sericea* (syn. *C. alba* subsp. *stolonifera*) – lännenkanukka (lännenpensaskanukka)
** *Cornus sericea* 'Flaviramea' – keltaoksakanukka
** *Cornus sericea* 'Kelsey's Dwarf' – kääpiökanukka
* *Cornus suecica* – ruohokanukka 
* *Cornus volkensii* – afrikankanukka

## Lähteet

## Aiheesta muualla
* Finto: Kassu – Kasvien suomenkieliset nimet: ''Cornus''
* Funet: Kanukat (''Cornus'')
* Integrated Taxonomic Information System (ITIS): ''Cornus'' 
* Global Biodiversity Information Facility (GBIF): ''Cornus'' 
* Flora of China: ''Cornus''
Martin Wikelski

**Martin Wikelski** on saksalainen lintutieteilijä.

Wikelski opiskeli eläintiedettä Münchenin yliopistossa. Hän väitteli filosofian tohtoriksi Bielefeldin yliopistosta, jonka jälkeen toimi postdoc tutkijana Washingtonin yliopistossa Seattlessa ja Smithsonian-instituutin Panaman asemalla. Sittemmin hän on ollut Princetonin yliopiston Ekologian ja Evoluutiobiologian apulaisprofessori. Hän johtaa Max Planck-instituutin Muutto- ja Immunoekologian (Migration and Immuno-ecology) osastoa Radolfzellin lintuasemalla.

## Lähteet
*Tutkijasivu, Princeton 
*Max Planck Institute for Ornithology
Joe Carnahan

**Joe Carnahan** (s. 9. toukokuuta 1969) on yhdysvaltalainen independent-elokuvien ohjaaja, käsikirjoittaja, tuottaja sekä näyttelijä. Hän on elokuvakäsikirjoittaja Matthew Michael Carnahanin veli.

## Filmografia
### Ohjaaja
**[[Blood, Guts, Bullets and Octane]]* (1998)
**[[Narc]]* (2002)
**[[Smokin’ Aces]]* (2007)
**[[The A-Team]]* (2010)
**[[The Grey – Suden hetki]]* (2012)
**[[The Rip]]* (2026)

### Käsikirjoittaja
**Blood, Guts, Bullets and Octane* (1998)
**Narc* (2002) 
**Smokin’ Aces* (2007)
**[[Pride and Glory (elokuva)|Pride and Glory]]* (2008) (yhteistyössä Gavin O’Connorin kanssa)
**[[Smokin’ Aces 2: Assassins’ Ball]]* (2009) (vain tarina)
**The A-Team* (2010) (yhteistyössä Brian Bloomin ja Skip Woodsin kanssa)
**The Grey – Suden hetki* (2012)

### Tuottaja
**Blood, Guts, Bullets and Octane* (1998)
**[[The Fourth Kind]]* (2009)

### Näyttelijä
**Blood, Guts, Bullets and Octane* (1998)
**Smokin’ Aces* (2007)
**The A-Team* (2010)

## Lähteet
Kotimaan liitto – Liettuan kristillisdemokraatit

**Kotimaan liitto – Liettuan kristillisdemokraatit** (lyh. **TS-LKD**) (, vuoteen 2008 **Kotimaan liitto**) on liettualainen keskusta-oikeistolainen puolue. TS-LKD on Euroopan kansanpuolueen ja International Democrat Unionin täysjäsen.

## Historia
Sąjūdisin oikeistolainen siipi, jonka johtaja oli Vytautas Landsbergis, perusti puolueen vuonna 1993. Vuoden 1996 parlamenttivaaleissa Kotimaan liitto sai 40 prosentin kannatuksen ja sai näin 70 edustajaa Seimasiin, mutta seuraavissa vaaleissa vuonna 2000 sen kannatus putosi 8,6 prosenttiin, millä puolue sai yhdeksän edustajaa parlamenttiin.

Liettua liittyi Euroopan unioniin vuonna 2004. Kotimaan liitto sai kaksi edustajaa saman kevään europarlamenttivaaleissa. Samana vuonna pidetyissä Seimasin vaaleissa se sai 14,6 prosenttia äänistä ja 25 edustajaa.

Ennen yhteensulautumista Poliittisten vankien ja karkotettujen puolueen ja Kristillisten demokraattien (ei pidä sekoittaa kristillisdemokraatteihin) kanssa puolue tunnettiin pelkästään nimellä *Kotimaan liitto*. Yhdistymisen jälkeen puolueen nimeksi tuli Kotimaan liitto (liettualaiset konservatiivit). Viimeisin puolueen nimenmuutos tapahtui vuonna 2008, kun puolueeseen sulautuivat Liettuan nationalistinen liitto ja Liettuan kristillisdemokraatit. Tuolloin otettiin käyttöön nykyinen nimi. Yhdistymisen jälkeen puolueesta tuli Liettuan suurin.

Vuoden 2008 vaaleissa puolue sai 19,7 prosenttia äänistä ja 45 edustajaa, 20 edustajaa enemmän kuin vuoden 2004 vaaleissa. Suurimpana puolueena se muodosti hallituskoalition liberaalien liikkeen ja Kansallisen ylösnousemuksen puolueen kanssa. Yhdessä puolueilla oli 72 paikkaa Seimasin 141 paikasta, ja Kotimaan liiton puheenjohtaja Andrius Kubilius nimitettiin toistamiseen pääministeriksi. Vuoden 2009 eurovaaleissa puolue sai neljä paikkaa, kaksi enemmän kuin edellisissä eurovaaleissa.

## Lähteet

## Aiheesta muualla
*Puolueen virallinen sivusto
Heikki Laine (pesäpalloilija)

**Heikki Rikhard Laine** (s. 22. heinäkuuta 1940 Lahti) on suomalainen pesäpalloilija.

Heikki Laine valittiin Suomen parhaaksi pesäpalloilijaksi vuonna 1968. Lahden Mailaveikkojen SM-sarjajoukkueessa Laine pelasi 1960–1962. Laine on pelannut seitsemässä Itä–Länsi-ottelussa ja kymmenen kertaa Liitto–Lehdistö-ottelussa.

Laine on pelannut myös käsipalloa SM-sarjassa sekä muutamassa maaottelussa. Kouluaikoinaan Laine harrasti mäkihyppyä ja nuorten sarjoissa seiväshyppyä.

## Saavutukset
* Vuoden pesäpalloilija: 1968
* 7 Itä-Länsi-ottelua: 1961, 1962, 1968-1972
* Päijät-Hämeen Liikunta ja Urheilu ry:n myöntämä elämänurapalkinto 8.2.2025 

## Lähteet
* 
### Viitteet